Die beste manier om van kreukels ontslae te raak – én dit te voorkom - Goeie Huishouding
Tuis » Die beste manier om van kreukels ontslae te raak – én dit te voorkom
Dit gaan oor die klein dingetjies. En elkeen van hierdie truuks is gewaarborg om jou te laat glimlag – sonder dat dit jou ’n sent kos.
Kreukels het ’n manier om op die mees ongeleë tye hul verskyning te maak, soos wanneer jy (reeds 10 minute laat) by die deur uitstorm of uitstedig is en nie jou betroubare strykyster by jou het nie. Daarom moet elke vrou weet hoe om van kreukels ontslae te raak en te voorkom dat dit in die eerste plek vorm.
Gebruik ’n stryktang vir jou kraag
As jy op pad motor toe besef dat daar ’n kreukel in jou kraag is, hoef jy nie die strykplank op te slaan nie. Al wat jy hoef te doen, is om jou stryktang aan te skakel (dalk is dit selfs nog warm!) en jou kraag vinnig by te kom.
Red dit met water
Vir kleiner kreukels kan jy ’n bietjie water sommer met jou vingers oor jou klere spat en dit liggies “pluk” om die vesels los te maak en plooie uit te haal. Hang dan op om droog te word.
Voorkom dit met sneespapier
Wanneer jy klere bêre wat maklik kreukel, kan jy die kledingstuk binne ’n vel sneespapier plaas (droogskoonmaaksakke werk ook) en soos gewoonlik opvou. Die sneespapier sal keer dat kreukels vorm.
Rol alles op
Benut jou tasspasie ten volle en voorkom kreukels deur jou klere op te rol pleks van dit op te vou. Jy sal verbaas wees oor alles wat jy op hierdie manier kan inpas, en jou klere sal dra-gereed wees sodra jy jou bestemming bereik.
Hang broeke op pleks van dit te vou
Vou jou broek in die lengte en drapeer die een broekspyp dwarsoor oor die hanger (sodat die broek se kruis teen die hangerhaak is). Drapeer nou die ander pyp (aan die teenoorgestelde kant van die hanger) bo-oor die eerste pyp. Dit werk veral goed vir linnebroeke.
6 wenke vir jou wasmasjien